EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.01.22. napján tartott üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az ülés napirendje:
1. Aktuális megyei Mérnöki Kamarai kérdések megbeszélése.

Elnökség

2. Tájékoztató a Tagnyilvántartás helyzetéről.

Dr. Bakos Ágnes titkár

3. Tájékoztató a Vezető tervező cím odaítéléséről

Szabó Péter alelnök

4. Tájékoztató új Rendeletek megjelenéséről

Szabó Péter alelnök, dr Bakos Ágnes titkár

5. Tagfelvételek, engedélyek, fellebbezések.

Dr. Bakos Ágnes titkár

6. Egyebek.

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. 

1. Aktuális megyei Mérnöki Kamarai kérdések megbeszélése.

Szabó Péter:

Végre létrejött a Mérnök Műhely és a KHT közötti szerződés. A KHT megköti a szerződést a megrendelő céggel, a KHT egyes magánszemélyekkel fog szerződni. A teljes díjból 10 %-ot a Megyei Mérnök Kamarának átutal a KHT.

Az az álláspontunk, hogy csak magánszemélyekkel szerződhet a KHT. A mérnököket szeretnénk támogatni. 

Elnök Úr beszélt Fábián Edittel a közbeszerzési eljárással kapcsolatban. 
Csejtei György:

Ez csak akkor működik, ha tényleges mérnök munkáról van szó, ami meghaladja az egy társaságban lévő mérnöki kapacitást. A városi léptékű munkáknál ez működhet. 

2. Tájékoztató a Tagnyilvántartás helyzetéről.

Dr. Bakos Ágnes:
A tagnyilvántartás rendben, rendszeresen adatokat szolgáltatunk az országos rendszer számára. Tudomásom van arról, hogy az országos rendszer egyes esetekben nem naprakész a mi tagjaink adatait illetően, de a tagok jelzéseit azonnal továbbítjuk és az intézkedés is azonnal megtörténik. 

A műszaki ellenőrök és felelős műszaki vezetők nyilvántartása elkészült. Problámáról nem tudok.  

3. Tájékoztató a Vezető tervező cím odaítéléséről

Szabó Péter alelnök: 
Szükségesnek látom, hogy a hírlevélben jelenjen meg tájékoztató ebben a témakörben. A vezető tervezői cím nem jogosultság, hanem a rendelet által létrehozott új, kitüntető elismerés, melyet az MMK által hozott határozattal kell a kérelmezőnek odaítélni. Az eljárással kapcsolatos részletes szabályozást és az elnyerés pontos feltételeit a Magyar Mérnöki Kamara vezető fórumainak még jóvá kell hagynia. A kérelmet a területi kamaránál kell benyújtani, amely azt véleményével ellátva továbbítja az MMK-hoz. A vezető tervezői cím megadására vonatkozó kérelem a kamara honlapjáról tölthető le. 
4. Tájékoztató új Rendeletek megjelenéséről

dr. Bakos Ágnes:

Ez év elején több jogszabály módosult illetőleg több új jogszabály lépett hatályba a tervezési tevékenységet érintően. Szükségesnek tartom, hogy a hírlevélben tájékoztassuk tagjainkat egyrészt ezekről a jogszabályokról, másrészt a jogosultságokat és a továbbképzési kötelezettséget érintő szabályokról. Javasolom a fontosabb jogszabályok és szabályzatok teljes szövegének közzétételét. Ezek a következők:

· 1997. évi LXXVIII. törvény az épített környezet alakításáról és védelméről
· 37/2007. (XII. 13.) ÖTM rendelet az építésügyi hatósági eljárásokról, valamint a telekalakítási és az építészeti-műszaki dokumentációk tartalmáról

· 104/2006. (IV. 28.) Korm. rendelet a településtervezési és az építészeti-műszaki tervezési, valamint az építésügyi műszaki szakértői jogosultság szabályairól

· 244/2006. (XII. 5.) Korm. rendelet az építési műszaki ellenőri, valamint a felelős műszaki vezetői szakmagyakorlási jogosultság részletes szabályairól

· 252/2006. (XII. 7.) Korm. rendelet a településrendezési és az építészeti-műszaki tervtanácsokról

· 103/2006. (IV. 28.) Korm. rendelet az építésüggyel kapcsolatos egyes szabályozott szakmák gyakorlásához kapcsolódó szakmai továbbképzési rendszer részletes szabályairól

· Tájékoztatás a kamarai továbbképzés rendszeréről

46/2000. (VII. 21.) FVM rendelet a mérnöki és építész kamarák, valamint az építésfelügyeleti szervek által lefolytatott egyes eljárások igazgatási szolgáltatási díjáról

A jogszabályok és a tájékoztató szövegét a hírlevélben való közzététel céljára összegyűjtöm.  

5. Tagfelvételek, engedélyek, fellebbezések.

Dr. Bakos Ágnes titkár

1/2008. GYMSMMK (01.22.) Elnökségi határozat
2 fő kérte tagfelvételét
Aller Attila, Csordás Csaba

2/2008. GYMSMMK (01.22.) Elnökségi határozat

Kamarai tagság szüneteltetését 3 fő kérte

Tóth Gyula,  Bors Csabáné,  Feketéné Csikor Katalin

3/2008. GYMSMMK (01.22.) Elnökségi határozat

Tervezői eng. kért 6 fő

Gönczös Gyula,  Griszler Zsolt,  Boda Tamás,  Tédi Szabolcs

4/2008. GYMSMMK (01.22.) Elnökségi határozat

Új tervezői engedély kért 2 fő

Borsodi Jenő,  Pidl Balázs

5/2008. GYMSMMK (01.22.) Elnökségi határozat

Szakértői jogosultság hosszabbítást kért 3 fő

Kovácsvölgyi Gábor József,  Matus János,  Hatt Levente

6/2008. GYMSMMK (01.22.) Elnökségi határozat

Szakértői jogosultság megadását kérte 1 fő

Boda Tamás 

7/2008. GYMSMMK (01.22.) Elnökségi határozat

Tervezői eng. hosszabbítást kérte egy fő

Bognár Pál

8/2008. GYMSMMK (01.22.) Elnökségi határozat

Tervezői korl. eng. hosszabbítást egy fő kérte

Hatt Levente

Az Elnökség egyhangú határozatot hozott a kérelmek teljesítéséről. 

- kmf. -


  / Dr. Bakos Ágnes/





   / Kovács István /

